فريڊرڪ اينگلس

فريڊرڪ اينگلس هڪ جرمن ڪارخانيدار جو وڏو پٽ هو، جيڪو 28 نومبر 1820ع تي ڄائو. جڏھن هو جوان ٿيو ته سندس والد انگلينڊ ۾ پنهنجي ڪاٽن فيڪٽري جي سنڀال لاءِ موڪلي ڏنو. اتي غريب پورهيتن جا هانءَ ڏاريندڙ لقاءَ ڏسي کيس ڏاڍو ڏک رسيو، جنهن تي هن ”انگلينڊ ۾ پورهيتن جو حالتون“ نالي ڪتاب لکيو. 1844ع ۾ ڪارل مارڪس جي ”فرينڪو جرمن تجزياتي رسالو“ سان واسطو وڙو پيو. ان کانپوءِ مارڪس سان ملاقات ڪري گڏيل مقصدن لاءِ سرگرم ٿيڻ جو واعدو ڪيائين. 1845ع ۾ جڏھن مارڪس کي فرانس مان نيڪالي ڏني وئي، تڏھن هو لڳاتار مارڪس ۽ سندس خاندان جي مالي سهائتا به ڪندو رهيو. 1846ع ۾ اينگلس ۽ مارڪس برسلس آيا، جتي هنن ” ڪميونسٽ رابطا ڪاميٽي جوڙي “ جنهن تحت پوءِ انهن هڪ ڪانفرنس ڪوٺائي ”ڪميونسٽ ليگ“ جو بنياد وڌو. ڪميونسٽ تحريڪ ۾ ٻنهي جو هڪٻئي سان وڏو ساٿ رهيو. جيئن مارڪس جي ڪتاب ”داس ڪيپيٽل“ (Das Kapital) ڪميونسٽ سوچ کي سائنسي انداز ڏنو، تيئن اينگلس جي ڪتاب ” ڪٽنب، ذاتي ملڪيت ۽ رياست جي شروعات “ ڪميونسٽ تحريڪ کي تاريخي استدلال فراهم ڪيو. فريڊرڪ اينگلس 5 آگسٽ 1895ع تي لنڊن ۾ ديهانت ڪري ويو.ڪتاب؛ ڪامريڊ اينگلس

 وڌيڪ ڏسو 
 *سوشلزم
 ڪميونزم
 مارڪسزم
 جدلياتي ماديت
 تاريخي ماديت

 حوالا 

زمرو:1820ع جون پيدائشون
زمرو:1895ع جون وفاتون
زمرو:تاريخ
زمرو:جرمني
زمرو:سياست
زمرو:شخصيتون
زمرو:فلاسافي
زمرو:ڪميونزم
زمرو:سياسي فلاسافي